MS «Peter Wessel» (1981)

MS «GNV Azzurra», tidligere MS «Peter Wessel», MS «Wasa Star» og MS «Gotland», er et skip bygget i 1981.

 Historikk 

De første årene
Skipet ble sjøsatt 5. desember 1980 under navnet MS «Gotland», og het også en tid MS «Wasa Star».

 Norsk eie fra 1984 
Skipet ble kjøpt av rederiet A/S Larvik Line og trafikkerte fra mars 1984 strekningen Larvik–Frederikshavn. Skipet hadde da navn etter den kjente sjøhelten Peter Wessel (Tordenskiold) og var den fjerde fergen med navnet MS «Peter Wessel» som gikk mellom Larvik og Danmark. En kort periode gikk skipet også innom Moss på turen fra Larvik til Frederikshavn. I 1996 ble Larvik Line fusjonert med Color Line. Selskapet skiftet deretter navn til Color Group mens fergevirkomheten ble hetende Color Line.

MS «Peter Wessel» ble liggende ved kai i Larvik til klokka fire tirsdag 8. april 2008. Det italienske rederiet MSC tok over skipet 15. april. 18. april seilte båten til Palermo i Italia, der det først skulle på verksted, for deretter å bli satt inn som passasjerferje mellom Roma og Sardinia. Skipets nye navn ble «SNAV Toscana».

Den 20. juni 2008 erstattet skipet MS «Superspeed 2» Peter Wessel på linja mellom Larvik og Hirtshals. «Christian IV» seilte på strekningen fra 10. april fram til «Superspeed 2» ble satt i drift.

Fasiliteter som Danmarksferge
Underholdning:

Kino
 Neptun Pianobar
 Silent Lounge
 Dynekilen Bar

Restauranter:

 Kommandøren Buffet Restaurant
 Admiralen à la carte
 Boulevarden Café 
 Skagerak kafeteria

Shopping:

 Taxfree Supermarked
 Color Shop
 Parfume Shop

 Salg til utlandet i 2007 
Høsten 2007 ble skipet solgt til MSC for å seile for det Italienske rederiet SNAV. Fra april 2008 gikk skipet i trafikk i Middelhavet med navnet «SNAV Toscana».

I 2017 ble skipet omdøpt til «GNV Azzurra». Per juni 2019 går skipet i rute mellom Bari i Italia og Durrës i Albania.

Tekniske fakta
Tabellen viser en oversikt over gjeldende tekniske fakta, og kjente fakta slik det var før ombygginger (i kursiv tekst).

NåværendeFør 2003Før 1988Byggeår:1981Byggested:LandskronaOmbygget:1988/2003Register: Visby ClassHjemmehavn:NapoliKlasse:Visby klassen, cruiseferge.Tonnasje:30 317 BRT14 919 BRTHovedmotorer:4 stk. Burmeister & Wain 8K45GUC dieselLengde:168,5 meter142,32 meterBredde: 26,04 meter24,52 meterDypgående:5,8 meterMax fart:19 knop21 knopMaskiner:31 200 hkGjestekapasitet:2 1002 072Lugarer:508Sengeplasser:1 7861 142Personbiler:562650 (før 2000)510Trailere Lanemeter:750

Ombygging
 1988: Skipet ble forlenget med 22,5 meter ved verftet Blohm & Voss i Hamburg, Tyskland.
 1999: Deler av bildekket ble bygget om til mannskapslugarer.
 2003: Ombygget ved Remontowa i Polen med blant annet nye stabilisatortanker på siden av skroget.

 Referanser 

Kilder
 Fakta om fartyg, MS «Gotland» 1981 
SNAV

 Eksterne lenker 


 Color Line

Kategori:Norske ferger
Kategori:Italiensk sjøfart
Kategori:Color Lines skip
Kategori:Samferdsel i Larvik
Kategori:Skip bygget i Sverige
Kategori:Skip fra 1981
Kategori:Artikler i sjøfart-prosjektet